A Hely, amit a főapát ajánl
Riportkötetként is megjelent a közrádió műsora, amely egy héten belül eléri ezredik adását.
A 2009 májusa óta hallható riportmagazin egy-egy érdekes helyre kalauzolja el a rádióhallgatókat. Farkas Erika műsorvezető az elmúlt négy évben járt már bezárt külszíni bányában, amelynek volt dolgozói az újranyitásért küzdöttek, de bemutatta a vak aikidomestert is, aki nemcsak önvédelemre, hanem jogérvényesítésre is tanítja növendékeit.

A kiadványt Várszegi Asztrik pannonhalmi főapát látta el ajánlásával. Ő hallgatóból vált riportalannyá. „A riporter szokatlan, érdekes és fontos helyekre viszi el a hallgatót. Felsorolni sem lehet, hogy honnan hallhattunk már rendkívül érdekes interjúkat: a metróalagút Duna alatti fúrásáról, a színházi díszletek mögül, a tűzoltóság, a rendőrség, a légi mentők bevetéseiről, a Sziget fesztiválról, megismerhettünk áruházakat, csarnokokat hátulnézetből és tudományos kutatóműhelyeket munka közben” – olvasható a pannonhalmi főapát bevezetőjében.
Kultúra